Kulna raudteepeatus
Kulna raudteepeatus on raudteepeatus Harju maakonnas Lääne-Harju vallas Kulna ja Ohtu küla vahel. Peatuskoht asub laiarööpmelise Keila–Turba raudtee ääres 30,1 km kaugusel Balti jaamast. Avati aastal 1928. Peatus jääb Keila ja Vasalemma raudteepeatuse vahele. Üheteelise raudtee ääres on üks perroon pikkusega 30 meetrit. Siseneda ja väljuda saab vaid läbi rongi C-ala.. Peatuses peatuvad AS Elroni Tallinnast Turbasse sõitvad elektrirongid. Piletihinnalt kuulub peatus III ja IV tsooni.